b'\n_START_ARTICLE_\nPaskwa\n_START_SECTION_\nKasaysayan\n_START_PARAGRAPH_\nKabilang sa oras ng pagkain o selebrasyong ito ang Kordero ng Paskuwa o Batang Tupa ng Paskuwa (kilal\xc3\xa1 sa Ingles b\xc3\xadlang Passover Lamb).  Batay sa kasaysayan, pumatay ng isang batang tupa, ang kordero, ang mga Hudyo noong unang Paskuwa at inilagay o ipinahid ang dugo nito sa salalayan o balangkas (palibot na patigas) ng mga pintuan ng mga bahay ng mga tao upang "dumaan sa ibabaw" (pariralang "pass over" sa Ingles) ng tahanan ng mga tao ang Diyos at masagip, maligtas, o hindi masali sa kukuhaning mga b\xc3\xbahay ng Diyos ang kanilang mga panganay na anak na lal\xc3\xa1ki. Pinatay ng Anghel ng Kamatayan ang lahat ng mga panganay sa mga tahanan ng mga Ehipsiyo, subalit dumaan l\xc3\xa1mang ito sa ibabaw at hindi kinuha o pinaslang ang mga nasa tahanang Ebreo.\n_START_SECTION_\nPaghahambing kay Hesus\n_START_PARAGRAPH_\nAyon sa Bagong Tipan ng Bibliya, si Hesus ang naging "Kordero ng Paskuwa" para sa lahat ng mga tao ng Diyos.  Inialay si Hesus upang maligtas ang mga tao mula sa kasalanan at kamatayan.  Si Hesus ang Kordero ng Diyos.'